Сафо
О, моя Дика, изплети венец…

Превод от старогръцки: Борислав Георгиев, 1970

chitanka.info

О, моя Дика, изплети венец

от клончета и мента

и с пръстите си нежни накитѝ

косите си, които аз обичам.

Защото — знае се — богините блажени

с добро око поглеждат на молбите,

които красота и цвете увенчават,

но те обръщат гръб на тези,

които им се молят без цветя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.